Nouerint fideles sanctae ecclesiae tam praesentes quam futuri quo ordine controuersia, quae inter canonicos sancti Symphoriani et Hugonem de Gisseio et Hugonem de Saphra aliquanto tempore fuerat, consilio domni Stephani Eduensis ecclesiae episcopi ad finem usque peruenit. Sancitum itaque fuit a praefato episcopo, cuius auctoritas interuenit ad litem hanc dirimendam, ut, in terra sancti Symphoriani de qua controuersia erat, supradicti milites haberent a uillanis cultoribus et habitatoribus terrae XV solidos et totidem sextaria annonae, cuius dimidia pars in frumento, caetera uero in auena redderentur; in mansis etiam habitatis, haberent eodem modo fascem inter foenum et stramentum; corueas nihilominus haberet dominus Gissiaci de bubus rusticorum, exceptis tamen propriis {rebus} 